C 89/4

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2020/C 89/03)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O SCHVÁLENÍ ŠTANDARDNEJ ZMENY

„Anjou“

Referenčné číslo: PDO-FR-A0820-AM02

Dátum oznámenia: 14. novembra 2019

OPIS A DÔVODY SCHVÁLENEJ ZMENY

1. Zemepisná oblasť

Zemepisná oblasť sa mení takto:

„a) Všetky kroky výroby (…) sa uskutočňujú v zemepisnej oblasti, ktorej obvod zahŕňa územie týchto obcí podľa oficiálneho zemepisného kódexu z roku 2018: — departement Deux-Sèvres: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay, Val en Vignes (bývalé územia delegovaných obcí Bouillé-Saint-Paul a Cersay), — departement Maine-et-Loire: Allonnes, Angers, Antoigné, Artannes-sur-Thouet, Aubigné-sur-Layon, Beaulieu-sur-Layon, Bellevigne-en-Layon (bývalé územia delegovaných obcí Champ-sur-Layon, Faveraye-Mâchelles, Faye-d’Anjou, Rablay-sur-Layon a Thouarcé), Blaison-Saint-Sulpice (bývalé územia delegovaných obcí Blaison-Gohier a Saint-Sulpice), Bouchemaine, Brain-sur-Allonnes, Brézé, Brissac Loire Aubance (bývalé územia delegovaných obcí Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire a Vauchrétien), Brossay, Cernusson, Chacé, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (bývalé územia delegovaných obcí Chanzeaux, La Jumellière a Valanjou), Cizay-la-Madeleine, Cléré-sur-Layon, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (bývalé územia delegovaných obcí Brigné, Concourson-sur-Layon, Doué-la-Fontaine, Forges, Meigné, Montfort, Saint-Georges-sur-Layon a Les Verchers-sur-Layon), Épieds, Fontevraud-l’Abbaye, Les Garennes sur Loire (bývalé územia delegovaných obcí Juigné-sur-Loire a Saint-Jean-des-Mauvrets), Gennes-Val-de-Loire (bývalé územia delegovaných obcí Chênehutte-Trèves-Cunault, Gennes, Grézillé, Saint-Georges-des-Sept-Voies a Le Thoureil), Huillé, Ingrandes-Le Fresne sur Loire (bývalé územie delegovanej obce Ingrandes), Jarzé Villages (bývalé územie delegovanej obce Lué-en-Baugeois), Louresse-Rochemenier, Lys-Haut-Layon (bývalé územia delegovaných obcí Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont a Vihiers), Mauges-sur-Loire (bývalé územia delegovaných obcí La Chapelle-Saint-Florent, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine a Saint-Laurent-du-Mottay), Mazé-Milon (bývalé územie delegovanej obce Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée d’Anjou (bývalé územia delegovaných obcí Bouzillé, Champtoceaux, Drain, Landemont, Liré a La Varenne), Parnay, Passavant-sur-Layon, La Possonnière, Le Puy-Notre-Dame, Rochefort-sur-Loire, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Melaine-sur-Aubance, Saumur, Savennières, Soulaines-sur-Aubance, Souzay-Champigny, Terranjou (bývalé územia delegovaných obcí Chavagnes, Martigné-Briand a Notre-Dame-d’Allençon), Tuffalun (bývalé územia delegovaných obcí Ambillou-Château, Louerre a Noyant-la-Plaine), Turquant, Les Ulmes, Val-du-Layon (bývalé územia delegovaných obcí Saint-Aubin-de-Luigné a Saint-Lambert-du-Lattay), Varennes-sur-Loire, Varrains, Vaudelnay, Villevêque, — departement Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.

Kartografická dokumentácia zemepisnej oblasti je sprístupnená na webovom sídle inštitútu Institut national de l’origine et de la qualité.

b) Všetky kroky výroby vín, ktoré môžu niesť označenie ‚gamay‘, sa uskutočňujú v zemepisnej oblasti, ktorej obvod zahŕňa územie týchto obcí podľa oficiálneho zemepisného kódexu z roku 2018: — departement Deux-Sèvres: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Saint-Cyr-la-Lande, Sainte-Radegonde, Sainte-Verge, Saint-Martin-de-Sanzay, Thouars, Val en Vignes (bývalé územia delegovaných obcí Bouillé-Saint-Paul a Cersay), — departement Maine-et-Loire: Allonnes, Angers, Aubigné-sur-Layon, Beaulieu-sur-Layon, Bellevigne-en-Layon (bývalé územia delegovaných obcí Champ-sur-Layon, Faveraye-Mâchelles, Faye-d’Anjou, Rablay-sur-Layon a Thouarcé), Blaison-Saint-Sulpice (bývalé územia delegovaných obcí Blaison-Gohier a Saint-Sulpice), Bouchemaine, Brain-sur-Allonnes, Brissac Loire Aubance (bývalé územia delegovaných obcí Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire a Vauchrétien), Cernusson, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (bývalé územia delegovaných obcí Chanzeaux, La Jumellière a Valanjou), Cléré-sur-Layon, Denée, Dénezé-sous-Doué, Doué-en-Anjou (bývalé územia delegovaných obcí Brigné, Concourson-sur-Layon, Doué-la-Fontaine, Forges, Montfort, Saint-Georges-sur-Layon a les Verchers-sur-Layon), Les Garennes sur Loire (bývalé územia delegovaných obcí Juigné-sur-Loire a Saint-Jean-des-Mauvrets), Gennes-Val-de-Loire (bývalé územia delegovaných obcí Chênehutte-Trèves-Cunault, Gennes, Grézillé, Saint-Georges-des-Sept-Voies a Le Thoureil), Huillé, Ingrandes-Le Fresne sur Loire (bývalé územie delegovanej obce Ingrandes), Jarzé Villages (bývalé územie delegovanej obce Lué-en-Baugeois), Louresse-Rochemenier, Lys-Haut-Layon (bývalé územia delegovaných obcí Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont a Vihiers), Mauges-sur-Loire (bývalé územia delegovaných obcí La Chapelle-Saint-Florent, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine a Saint-Laurent-du-Mottay), Mazé-Milon (bývalé územie delegovanej obce Fontaine-Milon), Montilliers, Mozé-sur-Louet, Mûrs-Erigné, Orée d’Anjou (bývalé územia delegovaných obcí Bouzillé, Champtoceaux, Drain, Landemont, Liré, La Varenne), Passavant-sur-Layon, La Possonnière, Rochefort-sur-Loire, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Macaire-du-Bois, Saint-Melaine-sur-Aubance, Savennières, Soulaines-sur-Aubance, Terranjou (bývalé územia delegovaných obcí Chavagnes, Martigné-Briand a Notre-Dame-d’Allençon), Tuffalun (bývalé územia delegovaných obcí Ambillou-Château, Louerre a Noyant-la-Plaine), Val-du-Layon (bývalé územia delegovaných obcí Saint-Aubin-de-Luigné a Saint-Lambert-du-Lattay), Varennes-sur-Loire, Villevêque.

Kartografická dokumentácia zemepisnej oblasti je sprístupnená na webovom sídle inštitútu Institut national de l’origine et de la qualité.“

Redakčná úprava: v novom zozname správnych jednotiek sa zohľadňujú zlúčenia alebo iné zmeny administratívnej zonácie, ktoré nastali od schválenia špecifikácie. S cieľom zvýšiť právnu istotu sa tento zoznam zosúladil s aktuálnou verziou oficiálneho zemepisného kódexu, ktorý každý rok uverejňuje INSEE. Rozsah zemepisnej oblasti sa nemení.

V záujme lepšieho informovania verejnosti je na webovom sídle INAO sprístupnená kartografická dokumentácia zemepisnej oblasti.

Bod 6 jednotného dokumentu týkajúci sa zemepisnej oblasti sa mení zodpovedajúcim spôsobom.

2. Vymedzený pozemok

V kapitole 1 časti IV bode 2 špecifikácie sa za slová „5. september 2007“ vkladajú slová „a 19. január 2017“.

Cieľom tejto zmeny je doplniť dátum, ku ktorému príslušný vnútroštátny orgán schválil zmenu vymedzeného pozemku v rámci zemepisnej oblasti výroby. Pozemkové vymedzenie spočíva v tom, že sa v rámci zemepisnej oblasti výroby určia pozemky vhodné na výrobu výrobku s chráneným označením pôvodu.

V kapitole I časti IV bode 2 špecifikácie sa slová „4. september 1996“ nahrádzajú slovami „4. a 5. september 1996“.

Touto zmenou sa opravuje dátum vnútroštátneho konania, počas ktorého sa schválil vymedzený pozemok.

Uvedená zmena nemá vplyv na jednotný dokument.

3. Oblasť v bezprostrednej blízkosti

V kapitole 1 časti IV bode 3 sa zoznam obcí nahrádza takto:

— departement Indre-et-Loire: Saint-Nicolas-de-Bourgueil,

— departement Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (bývalé územie delegovanej obce Anetz), Vallet,

— departement Maine-et-Loire: Orée d’Anjou (bývalé územie delegovanej obce Saint-Laurent-des-Autels), Saint-Martin-du-Fouilloux.

Pokiaľ ide o označenie „gamay“, zoznam obcí sa nahrádza takto:

— departement Deux-Sèvres: Saint-Martin-de-Mâcon, Tourtenay,

— departement Indre-et-Loire: Saint-Nicolas-de-Bourgueil,

— departement Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (bývalé územie delegovanej obce Anetz), Vallet,

— departement Maine-et-Loire: Antoigné, Artannes-sur-Thouet, Brézé, Brossay, Chacé, Cizay-la-Madeleine, Le Coudray-Macouard, Courchamps, Distré, Doué-en-Anjou (bývalé územie delegovanej obce Meigné), Épieds, Fontevraud-l’Abbaye, Montreuil-Bellay, Montsoreau, Orée d’Anjou (bývalé územie delegovanej obce Saint-Laurent-des-Autels), Parnay, Le Puy-Notre-Dame, Rou-Marson, Saint-Cyr-en-Bourg, Saint-Just-sur-Dive, Saint-Martin-du-Fouilloux, Saumur, Souzay-Champigny, Turquant, Les Ulmes, Varrains, Vaudelnay,

— departement Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.

Toto umožní zohľadniť jednotlivé zlúčenia dotknutých obcí, ktoré nastali od poslednej verzie špecifikácie. Rozsah oblasti v bezprostrednej blízkosti sa nemení.

Bod 9 jednotného dokumentu týkajúci sa ďalších podmienok sa mení zodpovedajúcim spôsobom.

4. Agroenvironmentálne ustanovenia

V kapitole 1 časti VI bode 2 sa dopĺňa: „Medzi radmi sa musí nachádzať udržiavaný, prirodzený alebo vysiaty bylinný porast. V prípade absencie tohto bylinného porastu hospodársky subjekt obrába pôdu s cieľom zabezpečiť udržiavanie prirodzeného porastu alebo odôvodňuje použitie výrobkov biologickej kontroly schválených orgánmi verejnej moci v oblasti vinohradníctva. V prípade použitia herbicídov biologickej kontroly na pozemku sa použitie iných herbicídov zakazuje.“

Táto zmena sprevádza súčasný vývoj výrobných postupov hospodárskych subjektov na podporu agroekológie v celej vinohradníckej oblasti Anjou. Odráža čoraz väčšie zohľadňovanie environmentálnych obáv v technických postupoch. Podporovaním prítomnosti bylinného porastu alebo mechanického odstraňovania buriny alebo používania výrobkov biologickej kontroly vedie táto zmena k zníženiu používania chemických herbicídov. Touto redukciou herbicídov sa má zlepšiť ochrana pôd vo vinohradníckych oblastiach a majú sa zachovať ich prirodzené funkcie (úrodnosť, biodiverzita, biologické čistenie), čo prispieva ku kvalite a autentickosti vín a posilňuje terroir danej oblasti.

Uvedená zmena nemá vplyv na jednotný dokument.

5. Začiatok zberu

V kapitole 1 časti VII bode 1 sa vypúšťa veta „Dátum začiatku zberu sa určuje podľa ustanovení článku D. 645-6 zákonníka poľnohospodárstva a morského rybolovu“.

Stanovenie dátumu začiatku zberu hrozna už nie je potrebné, lebo v súčasnosti hospodárske subjekty majú širokú paletu nástrojov, ktoré im umožňujú čo najpresnejšie zhodnotiť zrelosť hrozna. Každý hospodársky subjekt má niekoľko individuálnych a kolektívnych zariadení a vybavenie, ktoré umožňujú presne určiť optimálny dátum začatia zberu úrody na každom pozemku podľa výrobných cieľov.

Uvedená zmena nemá vplyv na jednotný dokument.

6. Obsah cukrov

V kapitole 1 časti IX bode 1 písm. c) sa po slovách „Vína majú“ dopĺňa „po fermentácii“.

Cieľom tejto zmeny je predísť akejkoľvek zámene s obsahom cukru pred fermentáciou. Treba totiž spresniť, že obsah cukru sa musí kontrolovať po fermentácii.

Bod 4 jednotného dokumentu sa mení zodpovedajúcim spôsobom.

7. Zmena enologických postupov

V kapitole I časti IX bode 1 písm. d) špecifikácie sa pred slová „použitie drevených čipsov je zakázané“ dopĺňajú slová „v prípade bielych a ružových vín“ a súčasne sa dopĺňajú slová „v prípade červených vín je použitie drevených čipsov zakázané s výnimkou vinifikácie“. Cieľom tejto zmeny je zrušiť zákaz pridávania čipsov z dubového dreva počas vinifikácie červených vín. V tomto zmysle chcú výrobcovia posilniť typickosť vín chráneného označenia ako ovocných a jemných výrobkov, ktoré sú vhodné na konzumáciu už ako mladé vína. Vďaka trieslovinám z dreva používaným pri vinifikácii sa tieto vína vyznačujú výraznejšou ovocnou arómou a v ústach majú guľatú štruktúru a dlhú dochuť. V prípade vyzrievania im dodávajú stálu farbu. Drevené čipsy sa môžu použiť iba vo fáze vinifikácie, v období zrenia je tento postup naďalej zakázaný.

Bod 5 jednotného dokumentu sa mení zodpovedajúcim spôsobom.

8. Spracovateľská kapacita

V kapitole 1 časti IX bode 1 písm. e) sa veta: „Každý hospodársky subjekt má spracovateľskú kapacitu na výrobu vína rovnú najmenej 1,4-násobku priemerného výnosu poľnohospodárskeho podniku za posledných päť rokov.“ nahrádza vetou: „Každý hospodársky subjekt má spracovateľskú kapacitu na výrobu vína rovnú najmenej 1,4-násobku priemerného objemu vína vyrobeného za posledných päť rokov.“

V špecifikácii sa neuvádzal odkaz na objemovú kapacitu (vyjadrenú v hl alebo m3), ale na výnos, to znamená objem zberu úrody vydelený výrobnou plochou (vyjadrený napríklad v hl/ha). Navrhovanou zmenou možno odstrániť tento nesúlad z hľadiska veličín bez toho, aby sa zmenila podstata (minimum je naďalej stanovené na 1,4-násobok priemerného objemu vína na poľnohospodársky podnik za predchádzajúce hospodárske roky).

Uvedená zmena nemá vplyv na jednotný dokument.

9. Uvedenie vín do obehu

V kapitole 1 časti IX bode 5 sa vypúšťa písmeno b) o dátume uvedenia vín do obehu medzi oprávnenými skladovateľmi.

Uvedená zmena nemá vplyv na jednotný dokument.

10. Súvislosť so zemepisnou oblasťou

Súvislosť za zrevidovala s cieľom aktualizovať počet dotknutých obcí (napríklad v prípade departementu Maine-et-Loire ide o 70 namiesto 126 obcí).

Bod 6 jednotného dokumentu sa mení zodpovedajúcim spôsobom.

11. Prechodné opatrenie

Prechodné opatrenia, ktorých platnosť uplynula, sa vypustili.

V kapitole 1 časti XI sa dopĺňa: „Ustanovenia týkajúce sa povinnosti udržiavaného, prirodzeného alebo vysiateho bylinného porastu medzi radmi alebo, v prípade absencie tohto bylinného porastu, povinnosti hospodárskeho subjektu obrábať pôdu alebo používať výrobky biologickej kontroly s cieľom zabezpečiť udržiavanie prirodzeného porastu sa neuplatňujú na pozemky vysadené viničom k dátumu schválenia tejto špecifikácie a na ktorých je vzdialenosť medzi radmi viniča najviac 1,7 m.“

Toto prechodné opatrenie umožňuje nesankcionovať existujúce vinohrady, ktorých súčasný spôsob obhospodarovania nie je prispôsobený agroenvironmentálnym ustanoveniam. Vo vinohradoch s vysokou hustotou výsadby a so vzdialenosťou medzi radmi najviac 1,7 m môže totiž udržiavanie trvalého zatrávnenia alebo obrábanie pôdy spôsobiť technické problémy (mechanizácia, materiál, nástroje). V nízkych vinohradoch zatrávnenie takisto zvyšuje riziko jarných mrazov. Okrem toho prítomnosť bylinného porastu vyvoláva tým väčšiu potrebu dodávky vody pre viniče, čím je hustota výsadby vyššia. Naopak viniče, ktoré budú vysadené po schválení špecifikácie, budú musieť na základe dostatočných informácií spĺňať zavedené agroenvironmentálne ustanovenia bez ohľadu na ich hustotu a vzdialenosť medzi radmi.

Uvedená zmena nemá vplyv na jednotný dokument.

12. Vedenie registra

V kapitole 2 časti II bode 3 sa slovo „potenciálny“ nahrádza slovom „prirodzený“.

V záujme konzistentnosti znenia vo všetkých špecifikáciách oblasti Anjou Saumur sa pojmom „prirodzený obsah alkoholu“ nahrádzajú pojmy „potenciálny obsah“ alebo „stupeň“. Týmito zmenami sa zvyšuje zrozumiteľnosť týchto špecifikácií. Zosúladenie ustanovení týkajúcich sa vedenia registrov má uľahčiť vypracovanie plánu kontroly a kontrolu týchto registrov.

Uvedená zmena nemá vplyv na jednotný dokument.

13. Hlavné body kontroly

Kapitola 3 sa zrevidovala, aby sa zosúladilo znenie hlavných bodov kontroly v špecifikáciách celej oblasti Anjou Saumur.

Uvedená zmena nemá vplyv na jednotný dokument.

JEDNOTNÝ DOKUMENT

1. Názov výrobku

Anjou

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

5. Akostné šumivé víno

4. Opis vína (vín)

Tiché biele vína

Tieto vína majú:

— minimálny prirodzený obsah alkoholu 11 obj. %,

— obsah skvasiteľných cukrov po fermentácii najviac 3 g/l, ktorý sa môže zvýšiť na najviac 8 g/l, ak celková kyslosť vyjadrená v gramoch kyseliny vínnej na jeden liter nie je nižšia ako obsah skvasiteľných cukrov o viac ako 2 g/l.

Celkový obsah alkoholu vo vínach nesmie po obohatení prekročiť 12,5 obj. %.

Obsah prchavých kyselín, celková kyslosť a celkový obsah oxidu siričitého zodpovedajú hodnotám stanoveným v predpisoch EÚ.

Tiché biele vína sú vo všeobecnosti suché vína, ale niekedy môžu obsahovať skvasiteľné cukry a môžu sa označovať ako „demi-sec“ (polosuché), „moelleux“ (polosladké) alebo „doux“ (sladké). Ich aromatický prejav je vo všeobecnosti intenzívny, odhaľujúci arómy kvetov (hloh, orgován, lipa, verbena, harmanček atď.) a ovocnejšie tóny (citrusy, slivka, hruška, sušené ovocie atď.). Chuť je guľatá, plná, v závere svieža a jemná.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 9,5 Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Tiché červené vína

Vína majú:

— minimálny prirodzený obsah alkoholu 10,5 obj. %,

— obsah skvasiteľných cukrov po fermentácii najviac 3 g/l,

— v prípade vín s označením „gamay“ doplneným prívlastkom „primeur“ alebo „nouveau“ je obsah skvasiteľných cukrov po fermentácii najviac 2 g/l.

Malolaktická fermentácia je u červených vín povinne ukončená. Obsah kyseliny jablčnej v červenom víne uvádzanom na trh v sudoch alebo vo víne vo fáze balenia predstavuje najviac 0,4 g/l.

Celkový obsah alkoholu vo vínach nesmie po obohatení prekročiť 12,5 obj. %.

Obsah prchavých kyselín, celková kyslosť a celkový obsah oxidu siričitého zodpovedajú hodnotám stanoveným v predpisoch EÚ, ale každá nebalená šarža vína, ktorú možno označiť prívlastkom „primeur“ alebo „nouveau“, má obsah prchavých kyselín najviac 10,2 miliekvivalentu na liter.

Červené vína musia zrieť aspoň do 15. januára roku, ktorý nasleduje po zbere.

Tiché červené vína sa vyznačujú dobrou tanínovou štruktúrou. Ich aromatický prejav je pomerne intenzívny a evokuje najmä tóny červeného ovocia. Ich štruktúra je zreteľná, dominovať však musí ľahkosť. Tieto lahodné vína sú určené na degustáciu do troch rokov od zberu.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Šumivé vína

Šumivé vína sú biele alebo ružové.

Základné vína určené na výrobu šumivých bielych a ružových vín majú minimálny prirodzený obsah alkoholu 10,5 obj. %.

Základné vína určené na výrobu šumivých vín, ktoré neboli nijako obohacované, majú maximálny skutočný obsah alkoholu najviac 12 obj. %.

Základné vína, ktoré neboli nijako obohacované, majú obsah skvasiteľných cukrov (glukózy + fruktózy) po fermentácii najviac 24 gramov na liter.

Základné vína, ktoré boli obohacované, majú obsah skvasiteľných cukrov (glukózy + fruktózy) po fermentácii najviac 5 gramov na liter.

V prípade základných vín určených na výrobu šumivých bielych a ružových vín, ktoré boli obohacované, nesmie celkový obsah alkoholu prekročiť 11,6 obj. %.

V prípade vín po druhotnom kvasení a pred pridaním expedičného likéru nesmie celkový obsah alkoholu po obohatení prekročiť 13 obj. %.

Obsah prchavých kyselín, celková kyslosť a celkový obsah oxidu siričitého zodpovedajú hodnotám stanoveným v predpisoch EÚ.

Šumivé vína sú biele alebo ružové. Vyznačujú sa jemnosťou, ktorá je prítomná nielen pri perlení, ale aj v aromatickom prejave a v štruktúre chuti.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Vinárske výrobné postupy

a) Základné enologické postupy

Hustota výsadby – vzdialenosť

Pestovateľský postup

Minimálna hustota výsadby viniča je 4 000 krov na hektár. Vzdialenosť medzi radmi viniča nesmie byť väčšia ako 2,50 m a vzdialenosť medzi krami v jednom rade nesmie byť menšia ako 1 m. V prípade vinohradníckych pozemkov s hustotou výsadby viniča menšou ako 4 000 krov na hektár, ale väčšou ako alebo rovnajúcou sa 3 300 krom na hektár sa môže pri úrode uplatniť právo na chránené označenie pôvodu, ak sa dodržia ustanovenia týkajúce sa pravidiel vyväzovania výhonkov a výšky listovej steny stanovené v špecifikácii. Na týchto pozemkoch nesmie byť vzdialenosť medzi radmi viniča väčšia ako 3 m a vzdialenosť medzi krami viniča v jednom rade nesmie byť menšia ako 1 m.

Pravidlá rezu a vyväzovania viniča

Pestovateľský postup

Rez viniča sa v prípade zmiešaného rezu vykonáva najneskôr 30. apríla podľa pravidiel podrobne uvedených v špecifikácii, v ktorých sa pri každej odrode uvádza maximálny počet očiek na ker a maximálny počet očiek na ťažeň.

Výška vyviazaného lístia sa rovná minimálne 0,6-násobku vzdialenosti medzi radmi, pričom sa výška vyviazaného lístia meria medzi spodnou hranicou lístia stanovenou na minimálnu výšku 0,40 metra nad zemou a vrchnou hranicou zaštipnutia výhonku stanovenou najmenej na 0,20 metra nad vrchným vyväzovacím drôtom.

Vinohradnícke pozemky s hustotou výsadby viniča menšou ako 4 000 krov na hektár, ale najmenej 3 300 krov na hektár musia navyše spĺňať tieto pravidlá vyväzovania: minimálna výška vyväzovacích kolíkov nad zemou je 1,9 metra, vyväzovanie zahŕňa štyri úrovne drôtov, minimálna výška vrchného drôtu je 1,85 metra nad zemou.

Zavlažovanie

Pestovateľský postup

Zavlažovanie je zakázané.

Obohacovanie

Osobitný enologický postup

V prípade červených vín sa povoľujú subtraktívne techniky obohacovania a maximálna úroveň čiastočnej koncentrácie v porovnaní s použitým objemom je stanovená na 10 %.

Celkový obsah alkoholu v tichých vínach nesmie po obohatení prekročiť 12,5 obj. %.

Základné vína určené na výrobu šumivých bielych a ružových vín, ktoré boli obohacované, majú obsah skvasiteľných cukrov ≤ 5 g/l a celkový obsah alkoholu ≤ 11,6 obj. %.

Používanie drevených čipsov

Osobitný enologický postup

Používanie drevených čipsov je zakázané v prípade bielych a ružových vín.

V prípade červených vín je použitie drevených čipsov zakázané s výnimkou vinifikácie.

Základné vína určené na výrobu ružových šumivých vín sa môžu získavať maceráciou alebo metódou „saignée“.

Okrem uvedených ustanovení musia vína z hľadiska enologických postupov spĺňať požiadavky stanovené na úrovni EÚ a v zákonníku poľnohospodárstva a morského rybolovu.

Obmedzenie týkajúce sa výroby

Používanie aktívneho enologického uhlia pri výrobe ružových vín, samostatne alebo v prípravkoch, je zakázané.

b) Maximálne výnosy

Tiché biele vína

65 hektolitrov na hektár

Tiché červené vína

65 hektolitrov na hektár

Biele a ružové šumivé vína

76 hektolitrov na hektár

Vína s označením „gamay“

72 hektolitrov na hektár

6. Vymedzená zemepisná oblasť

a) Všetky kroky výroby vín, ktoré môžu niesť chránené označenie pôvodu „Anjou“, sa uskutočňujú v zemepisnej oblasti, ktorej obvod zahŕňa územie týchto obcí podľa oficiálneho zemepisného kódexu z roku 2018: — departement Deux-Sèvres: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay, Val en Vignes (bývalé územia delegovaných obcí Bouillé-Saint-Paul a Cersay), — departement Maine-et-Loire: Allonnes, Angers, Antoigné, Artannes-sur-Thouet, Aubigné-sur-Layon, Beaulieu-sur-Layon, Bellevigne-en-Layon (bývalé územia delegovaných obcí Champ-sur-Layon, Faveraye-Mâchelles, Faye-d’Anjou, Rablay-sur-Layon a Thouarcé), Blaison-Saint-Sulpice (bývalé územia delegovaných obcí Blaison-Gohier a Saint-Sulpice), Bouchemaine, Brain-sur-Allonnes, Brézé, Brissac Loire Aubance (bývalé územia delegovaných obcí Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire a Vauchrétien), Brossay, Cernusson, Chacé, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (bývalé územia delegovaných obcí Chanzeaux, La Jumellière a Valanjou), Cizay-la-Madeleine, Cléré-sur-Layon, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (bývalé územia delegovaných obcí Brigné, Concourson-sur-Layon, Doué-la-Fontaine, Forges, Meigné, Montfort, Saint-Georges-sur-Layon a Les Verchers-sur-Layon), Épieds, Fontevraud-l’Abbaye, Les Garennes sur Loire (bývalé územia delegovaných obcí Juigné-sur-Loire a Saint-Jean-des-Mauvrets), Gennes-Val-de-Loire (bývalé územia delegovaných obcí Chênehutte-Trèves-Cunault, Gennes, Grézillé, Saint-Georges-des-Sept-Voies a Le Thoureil), Huillé, Ingrandes-Le Fresne sur Loire (bývalé územie delegovanej obce Ingrandes), Jarzé Villages (bývalé územie delegovanej obce Lué-en-Baugeois), Louresse-Rochemenier, Lys-Haut-Layon (bývalé územia delegovaných obcí Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont a Vihiers), Mauges-sur-Loire (bývalé územia delegovaných obcí La Chapelle-Saint-Florent, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine a Saint-Laurent-du-Mottay), Mazé-Milon (bývalé územie delegovanej obce Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée d’Anjou (bývalé územia delegovaných obcí Bouzillé, Champtoceaux, Drain, Landemont, Liré a La Varenne), Parnay, Passavant-sur-Layon, La Possonnière, Le Puy-Notre-Dame, Rochefort-sur-Loire, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Melaine-sur-Aubance, Saumur, Savennières, Soulaines-sur-Aubance, Souzay-Champigny, Terranjou (bývalé územia delegovaných obcí Chavagnes, Martigné-Briand a Notre-Dame-d’Allençon), Tuffalun (bývalé územia delegovaných obcí Ambillou-Château, Louerre a Noyant-la-Plaine), Turquant, Les Ulmes, Val-du-Layon (bývalé územia delegovaných obcí Saint-Aubin-de-Luigné a Saint-Lambert-du-Lattay), Varennes-sur-Loire, Varrains, Vaudelnay, Villevêque, — departement Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.

Kartografická dokumentácia zemepisnej oblasti je sprístupnená na webovom sídle inštitútu Institut national de l’origine et de la qualité.

b) Všetky kroky výroby vín, ktoré môžu niesť označenie „gamay“, sa uskutočňujú v zemepisnej oblasti, ktorej obvod zahŕňa územie týchto obcí podľa oficiálneho zemepisného kódexu z roku 2018: — departement Deux-Sèvres: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Saint-Cyr-la-Lande, Sainte-Radegonde, Sainte-Verge, Saint-Martin-de-Sanzay, Thouars, Val en Vignes (bývalé územia delegovaných obcí Bouillé-Saint-Paul a Cersay), — departement Maine-et-Loire: Allonnes, Angers, Aubigné-sur-Layon, Beaulieu-sur-Layon, Bellevigne-en-Layon (bývalé územia delegovaných obcí Champ-sur-Layon, Faveraye-Mâchelles, Faye-d’Anjou, Rablay-sur-Layon a Thouarcé), Blaison-Saint-Sulpice (bývalé územia delegovaných obcí Blaison-Gohier a Saint-Sulpice), Bouchemaine, Brain-sur-Allonnes, Brissac Loire Aubance (bývalé územia delegovaných obcí Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire a Vauchrétien), Cernusson, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (bývalé územia delegovaných obcí Chanzeaux, La Jumellière a Valanjou), Cléré-sur-Layon, Denée, Dénezé-sous-Doué, Doué-en-Anjou (bývalé územia delegovaných obcí Brigné, Concourson-sur-Layon, Doué-la-Fontaine, Forges, Montfort, Saint-Georges-sur-Layon a les Verchers-sur-Layon), Les Garennes sur Loire (bývalé územia delegovaných obcí Juigné-sur-Loire a Saint-Jean-des-Mauvrets), Gennes-Val-de-Loire (bývalé územia delegovaných obcí Chênehutte-Trèves-Cunault, Gennes, Grézillé, Saint-Georges-des-Sept-Voies a Le Thoureil), Huillé, Ingrandes-Le Fresne sur Loire (bývalé územie delegovanej obce Ingrandes), Jarzé Villages (bývalé územie delegovanej obce Lué-en-Baugeois), Louresse-Rochemenier, Lys-Haut-Layon (bývalé územia delegovaných obcí Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont a Vihiers), Mauges-sur-Loire (bývalé územia delegovaných obcí La Chapelle-Saint-Florent, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine a Saint-Laurent-du-Mottay), Mazé-Milon (bývalé územie delegovanej obce Fontaine-Milon), Montilliers, Mozé-sur-Louet, Mûrs-Erigné, Orée d’Anjou (bývalé územia delegovaných obcí Bouzillé, Champtoceaux, Drain, Landemont, Liré, La Varenne), Passavant-sur-Layon, La Possonnière, Rochefort-sur-Loire, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Macaire-du-Bois, Saint-Melaine-sur-Aubance, Savennières, Soulaines-sur-Aubance, Terranjou (bývalé územia delegovaných obcí Chavagnes, Martigné-Briand a Notre-Dame-d’Allençon), Tuffalun (bývalé územia delegovaných obcí Ambillou-Château, Louerre a Noyant-la-Plaine), Val-du-Layon (bývalé územia delegovaných obcí Saint-Aubin-de-Luigné a Saint-Lambert-du-Lattay), Varennes-sur-Loire, Villevêque.

Kartografická dokumentácia zemepisnej oblasti je sprístupnená na webovom sídle inštitútu Institut national de l’origine et de la qualité.

7. Hlavné muštové odrody

Gamay N

Chenin B

Grolleau gris G

Grolleau N

Cabernet franc N

Cabernet-Sauvignon N

Pineau d’Aunis N

8. Opis súvislostí

1. Informácie o zemepisnej oblasti

Tiché vína

a) Opis prírodných faktorov, ktoré sú rozhodujúce pre súvislosť Zemepisná oblasť sa rozprestiera na dvoch veľkých geologických celkoch, pričom vinohrad zaberá najmä svahy riek a niektoré plošiny: na západe sa predkambrické a paleozoické podložie pripája k Armorickému masívu; na východe mezozoické a kenozoické podložie Parížskej panvy pokrýva starobylé podložie. Táto geologická osobitosť odlišuje západnú časť zemepisnej oblasti, ktorá sa vyznačuje výskytom bridlíc, najmä kryštalických a miestne sa nazýva „Anjou noir“ (Čierny Anjou), od východnej časti zemepisnej oblasti, ktorá sa vyznačuje výskytom kriedových tufov (Saumur) a miestne sa nazýva „Anjou blanc“ (Biely Anjou). Historicky sa zemepisná oblasť spája s bývalou provinciou Anjou, pričom v roku 2018 sa rozprestiera hlavne v južnej polovici departementu Maine-et-Loire (70 obcí) a v severných oblastiach departementov Deux-Sèvres (14 obcí) a Vienne (9 obcí). Niekoľko „ostrovčekov“ sa zachovalo na severe departementu Maine-et-Loire ako pozostatky z obdobia, keď sa vinič pestoval v celom departemente. Pôda na pozemkoch vymedzených na zber hrozna má pôvod v rôznych geologických útvaroch. Hoci sa tieto pôdy rôznia, vo všeobecnosti sú chudobné a majú neveľké zásoby vody. Vyznačujú sa aj dobrými tepelnými vlastnosťami. Zemepisná oblasť je charakteristická miernym oceánskym podnebím s pomerne malými teplotnými rozdielmi vzhľadom na relatívnu blízkosť Atlantického oceánu na jednej strane, na úlohu tepelného regulátora, ktorú zohráva rieka Loire a jej prítoky na strane druhej a napokon umiestnenie vinohradu na stráňach. Výraz „douceur angevine“ (miernosť regiónu Anjou) sa prejavuje najmä v zime, počas dlhej jari a na jeseň, zatiaľ čo v letnom období prevládajú vysoké teploty. Členité terény orientované na severozápad/juhovýchod plnia ochrannú úlohu pred západnými vetrami, ktoré často prinášajú vlhkosť. Zemepisná oblasť má preto málo zrážok a využíva priaznivý vplyv južného vetra Föhn. Vďaka vyšším členitým terénom v Choletais a Mauges je chránená pred oceánskou vlhkosťou. Ročné zrážky sa pohybujú okolo 585 milimetrov, pričom v Choletais je to takmer 800 milimetrov.

b) Opis ľudských faktorov, ktoré sú rozhodujúce pre súvislosť Nepretržitá existencia vinohradu v oblasti Anjou je potvrdená od 1. storočia nášho letopočtu. Vinohradom sa tu darí, ako o tom svedčí týchto niekoľko riadkov z básne od Apollónia (6. storočie): „Neďaleko Bretónska leží na skale mesto, bohaté vďaka bohyni Ceres a bohovi Bakchovi, ktorého názov pochádza z gréckeho mena Andégave (Angers).“ Hoci sa vinohrad v Anjou rozvíjal pod záštitou kláštorov priamo na brehoch Loiry a v okolí mesta Angers počas celého stredoveku, dobrú povesť si získal najmä od 12. a 13. storočia. Vďaka vplyvu kráľovstva Henricha II a Eleonóry Akvitánskej sa „víno z Anjou“ dostáva na tie najvýznamnejšie stoly. Rozmach výroby vína nastáva od 16. storočia vďaka príchodu holandských obchodníkov, ktorí hľadajú vína pre svoju krajinu a kolónie. Holanďania sa ním hojne zásobujú a v 18. storočí obchod prekvitá až natoľko, že sa v rámci podpory prepravy na rieke Layon, ktorá preteká touto zemepisnou oblasťou, vybuduje kanál. Vynikajúca povesť „vín z Anjou“ však vyvolávala chamtivosť a zaviedli sa mnohé dane (poplatok na prehradenie, za balenie, za predaj vína, za osminu, za prevoz atď.), ktoré mali nepriaznivé dôsledky pre obchod. Počas plienenia za občianskej vojny v departemente Vendée bol vinohrad zničený. Prosperita sa obnovuje počas 19. storočia. V roku 1881 sa vinohrad rozprestiera na ploche 45 000 hektárov, z toho 10 000 hektárov sa zachovalo aj po invázii fyloxéry v roku 1893. „Anjou“ vďačí za svoju povesť hlavne výrobe bielych vín pochádzajúcich z odrody Chenin B. Pestovanie odrody Cabernet franc N a onedlho odrody Cabernet-Sauvignon N sa však po kríze spôsobenej fyloxérou rozmáha. Na začiatku 20. storočia sa vinifikácia orientuje najmä na výrobu tzv. rouget, čo je miestny názov ľahkého vína podávaného v kaviarňach. Ide o prvú fázu premeny vinohradu v regióne Anjou. V spojení s odrodami Grolleau N a Grolleau gris G, z ktorých sa vyrábajú vína typu „clairet“ a slabo sfarbené vína, ako aj odrodami Gamay N a Pineau d’Aunis N nastáva rozvoj dôležitej výroby emblematických ružových vín, ktoré sú známe a uznávané pod chráneným označením pôvodu „Cabernet d’Anjou“ a „Rosé d’Anjou“. Druhá fáza tejto premeny sa opiera o skúsenosť, ktorú nadobudli výrobcovia pri obhospodarovaní tejto skupiny rastlín. Pozorovanie a analýza optimálneho súladu medzi odrodou a miestami jej výsadby, zhodnotenie potenciálu úrody hrozna a ovládanie vinárskych techník viedli od 60. rokov 20. storočia k rozvoju výroby červených vín.

2. Údaje o kvalite a vlastnostiach výrobkov

Tiché vína

Produkciu tichých vín s chráneným označením pôvodu „Anjou“ tvoria biele, ružové a červené vína.

Biele víno je vo všeobecnosti suché, ale niekedy môže obsahovať skvasiteľné cukry a môže sa označovať ako „demi-sec“ (polosuché), „moelleux“ (polosladké) alebo „doux“ (sladké). Jeho aromatický prejav je vo všeobecnosti intenzívny, odhaľujúci arómy kvetov (hloh, orgován, lipa, verbena, harmanček atď.) a ovocnejšie tóny (citrusy, slivka, hruška, sušené ovocie atď.). Jeho chuť je guľatá, plná, v závere svieža a jemná.

Ružové vína uvádzané na trh s chráneným označením pôvodu „Cabernet d’Anjou“ a „Rosé d’Anjou“ obsahujú skvasiteľné cukry a vyznačujú sa relatívne výraznou cukornatosťou. Ich aromatický prejav je intenzívny, pričom sa v každom z týchto vín odrážajú osobitosti ich vlastných odrôd. Výrazne sa však prejavuje ovocie (broskyňa, jahoda, citrusové plody atď.). V ústach sa vyznačujú dômyselnou vyváženosťou medzi sviežosťou a guľatosťou. Aromatická perzistencia je intenzívna najmä v prípade ružových vín uvádzaných na trh s chráneným označením pôvodu „Cabernet d’Anjou“.

Červené vína sa vyznačujú dobrou tanínovou štruktúrou. Ich aromatický prejav je pomerne intenzívny a evokuje najmä tóny červeného ovocia. Ich štruktúra je zreteľná, dominovať však musí ľahkosť. Tieto lahodné vína sú určené na degustáciu do troch rokov od zberu.

Červené vína s označením „gamay“ sú svieže, živé a lahodné. Majú typické, najčastejšie ovocné arómy. Všeobecne sú cenené ako mladé vína.

3. Príčinný vzťah

Tiché vína

Spojenie severného vinohradu zasadeného do špecifickej krajiny, mierneho podnebia a originálnych geologických a pôdnych podmienok dodáva vínam chuťovú jedinečnosť, ktorá sa prejavuje v sviežosti vín.

Rôznorodosť vinohradníckych oblastí s rôznymi geologickými a pôdnymi podmienkami umožnila pestovateľom nájsť pre každú odrodu hrozna, ktorá sa tu nachádza, optimálne podmienky vyjadrenia. Vinári pozorujú a analyzujú správanie svojho viniča, vďaka čomu dokážu určiť správne umiestnenie vinohradu. Pokiaľ ide o odrodu Chenin B, oblasť Anjou ako celok jej umožňuje vyjadriť hlavné vlastnosti v prípade suchého bieleho vína, slnečné stráne orientované na juh jej zas umožňujú prejaviť komplexnosť u vína s pokročilejšou zrelosťou a ak sú v závere jesene priaznivé klimatické podmienky, môže byť táto odroda zdrojom polosladkých alebo sladkých vín.

Zatiaľ čo odrody viniča Grolleau N, Grolleau gris G alebo Pineau d’Aunis N rastú na pahorkoch a pieskovo-štrkových plošinách a sú vhodné na výrobu ružových vín s ovocnou arómou, odrody Cabernet franc N a Cabernet-Sauvignon N obľubujú plytké alebo hnedé pôdy a regulovaný prísun vlahy a umožňujú výrobu guľatých ružových vín s dobrou aromatickou perzistenciou alebo červených vín, ktorých mierna zemitosť sa zjemňuje krátkym obdobím dozrievania stanoveným v špecifikácii.

A napokon odrode Gamay N sa darí na pozemkoch s pôdami vyvinutými na predkambrických horninách v srdci oblasti „Anjou noir“, okrem oblasti „Anjou blanc“, ako o tom svedčí zemepisná jednotka, ktorá je v rámci zemepisnej oblasti vymedzená konkrétnejšie v špecifikácii pre červené vína s označením „gamay“.

Know-how výrobcov nadobudnuté skúsenosťami niekoľkých generácií sa premieta aj do výberu technických postupov výroby a sceľovania odrôd v závislosti od cieľa výroby a od ročníka. Rozmanitosť výroby je výhodou pri presadzovaní sa na rôznych trhoch. Nielen na vnútroštátnej úrovni, kde tieto vína vyhľadávajú najmä obyvatelia mesta Angers a jeho okolia alebo francúzskych bretónskych a normandských regiónov, ale aj za štátnymi hranicami, keďže vína nesúce chránené označenia pôvodu „Anjou“, „Cabernet d’Anjou“ a „Rosé d’Anjou“ sa významnou mierou podieľajú na postavení regiónu „Val de Loire“ ako siedmeho najväčšieho francúzskeho vývozcu.

Šumivé vína

Výroba šumivých vín vychádza z historickej výroby tichých bielych vín. V 15. storočí si výrobcovia všimli, že víno, ktoré naplnili do fliaš v zime, po druhotnom kvasení, ktoré je spojené s návratom prvého tepla, perlí, pričom si zachováva svoju aromatickú jemnosť. Zvládnutie druhotného kvasenia vo fľaši buď zo skvasiteľných cukrov čiastočne prekvaseného muštu alebo pridaním tirážneho likéru viedlo najskôr k výrobe „perlivých“ vín a na začiatku 19. storočia prispelo k rozvoju výroby šumivých vín, čomu napomohla existencia veľkých pivníc vyhĺbených v kriedovom tufe, v ktorých sa vína môžu uchovávať a nechávať zrieť pri nízkej a konštantnej teplote.

Šumivé vína sa vyznačujú jemnosťou, ktorá je prítomná nielen pri perlení, ale aj v aromatickom prejave a v štruktúre chuti.

Výroba šumivých vín zapadá do rovnakého kontextu. Výrobcovia zistili, že vína naplnené do fliaš a uchovávané v pivnici mohli prejsť na konci zimy ďalšou fermentáciou. Empirické osvojenie si tohto „spontánneho druhotného kvasenia“ viedlo najskôr k výrobe „perlivých“ vín, a to najmä z odrody Chenin B. Táto neskorá odroda dodáva vlastnosti, sviežosť a jemné arómy, vďaka ktorým sa zvlášť hodí na výrobu šumivých vín. Tieto zručnosti sa uplatňovali od začiatku 19. storočia, najmä na podnet Jeana-Baptista Ackermana, keď sa na výrobu šumivých vín začalo využívať „druhotné kvasenie vo fľaši“.

Osobitná pozornosť sa venuje zberu. Zberom sa zaručuje optimálna zrelosť a správna vyváženosť medzi cukrom a kyslosťou, ktorá je nevyhnutná na zaručenie sviežosti, správne druhotné kvasenie a dobrý potenciál starnutia. Výrobu týchto vín, ktorá si vyžaduje rozsiahle skladovacie priestory a manipuláciu v ideálnych podmienkach, pokiaľ ide o svetlo, vlhkosť vzduchu a teplotu, pozitívne ovplyvňuje aj prítomnosť podzemných pivníc, najmä v srdci oblasti „Anjou blanc“. Uvedené prísne pravidlá a technické postupy boli použité pri modrých odrodách viniča, takže sa pri väčšej tajnosti vyrábali ružové šumivé vína.

Vďaka viac než storočným skúsenostiam majú dnes výrobcovia šumivých vín dokonale zvládnuté know-how, ktoré využívajú pri vytváraní zloženia svojich cuvée. Ležanie na kvasničných kaloch trvajúce najmenej deväť mesiacov prispieva k rozvoju komplexnosti vín.

9. Ďalšie základné podmienky (balenie, označovanie, iné požiadavky)

Oblasť v bezprostrednej blízkosti

Právny rámec:

právne predpisy EÚ

Druh ďalšej podmienky:

výnimka pre výrobu vo vymedzenej zemepisnej oblasti

Opis podmienky:

Oblasť v bezprostrednej blízkosti vymedzená na základe výnimky pre vinifikáciu a výrobu vín, ktoré môžu niesť chránené označenia pôvodu „Cabernet d’Anjou“ a „Rosé d’Anjou“, vinifikáciu, výrobu a dozrievanie tichých vín, ktoré môžu niesť chránené označenie pôvodu „Anjou“ a vinifikáciu, výrobu, dozrievanie a balenie šumivých vín, ktoré môžu niesť chránené označenie pôvodu „Anjou“, tvorí územie týchto obcí na základe oficiálneho zemepisného kódexu z roku 2018:

— departement Indre-et-Loire: Saint-Nicolas-de-Bourgueil,

— departement Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (bývalé územie delegovanej obce Anetz), Vallet,

— departement Maine-et-Loire: Orée d’Anjou (bývalé územie delegovanej obce Saint-Laurent-des-Autels), Saint-Martin-du-Fouilloux.

Oblasť v bezprostrednej blízkosti označenia „gamay“

Právny rámec:

právne predpisy EÚ

Druh ďalšej podmienky:

výnimka pre výrobu vo vymedzenej zemepisnej oblasti

Opis podmienky:

Oblasť v bezprostrednej blízkosti vymedzená na základe výnimky pre vinifikáciu a výrobu vín, ktoré môžu niesť označenie „gamay“, tvorí územie týchto obcí podľa oficiálneho zemepisného kódexu z roku 2018:

— departement Deux-Sèvres: Saint-Martin-de-Mâcon, Tourtenay,

— departement Indre-et-Loire: Saint-Nicolas-de-Bourgueil,

— departement Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (bývalé územie delegovanej obce Anetz), Vallet,

— departement Maine-et-Loire: Antoigné, Artannes-sur-Thouet, Brézé, Brossay, Chacé, Cizay-la-Madeleine, Le Coudray-Macouard, Courchamps, Distré, Doué-en-Anjou (bývalé územie delegovanej obce Meigné), Épieds, Fontevraud-l’Abbaye, Montreuil-Bellay, Montsoreau, Orée d’Anjou (bývalé územie delegovanej obce Saint-Laurent-des-Autels), Parnay, Le Puy-Notre-Dame, Rou-Marson, Saint-Cyr-en-Bourg, Saint-Just-sur-Dive, Saint-Martin-du-Fouilloux, Saumur, Souzay-Champigny, Turquant, Les Ulmes, Varrains, Vaudelnay,

— departement Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.

Balenie

Právny rámec:

vnútroštátne právne predpisy

Druh ďalšej podmienky:

balenie vo vymedzenej zemepisnej oblasti

Opis podmienky:

Šumivé vína sa vyrábajú výhradne druhotným kvasením vo fľašiach.

Skladovanie vo fľašiach na kaloch nesmie trvať kratšie ako deväť mesiacov.

Šumivé vína sa vyrábajú a uvádzajú na trh vo fľašiach, v ktorých prebehlo druhotné kvasenie, s výnimkou vín predávaných vo fľašiach s objemom najviac 37,5 centilitrov alebo viac ako 150 centilitrov.

Označovanie

Právny rámec:

vnútroštátne právne predpisy

Druh ďalšej podmienky:

dodatočné ustanovenia o označovaní

Opis podmienky:

Písmo použité pri uvádzaní nepovinných náležitostí, ktorých používanie môžu podľa ustanovení EÚ regulovať členské štáty, nesmie byť vyššie, širšie ani hrubšie ako dvojnásobok veľkosti písma tvoriaceho názov chráneného označenia pôvodu.

Názov chráneného označenia pôvodu môže byť doplnený zemepisným označením „Val de Loire“ v súlade s pravidlami stanovenými v špecifikácii.

Zemepisné označenie „Val de Loire“ musí byť uvedené písmom, ktorého veľkosť na výšku ani na šírku nesmie presahovať dve tretiny veľkosti znakov tvoriacich názov chráneného označenia pôvodu.

Označenie „gamay“

Právny rámec:

vnútroštátne právne predpisy

Druh ďalšej podmienky:

dodatočné ustanovenia o označovaní

Opis podmienky:

Za názvom chráneného označenia pôvodu nasleduje označenie „gamay“ v prípade vín, ktoré spĺňajú osobitné podmienky stanovené pre toto označenie v špecifikácii.

Na etiketách sa označenie „gamay“ musí nachádzať za názvom chráneného označenia pôvodu a uvádza sa písmom rovnakej farby, ktorého výška ani šírka nesmie prekračovať dve tretiny veľkosti písma chráneného označenia pôvodu.

Označenie „gamay“ môže byť doplnené prívlastkom „primeur“ alebo „nouveau“ v prípade vín, ktoré spĺňajú osobitné podmienky stanovené pre tieto označenia v špecifikácii.

Vína s prívlastkom „primeur“ alebo „nouveau“ sa musia označiť ročníkom zberu.

Tiché biele vína

Právny rámec:

vnútroštátne právne predpisy

Druh ďalšej podmienky:

dodatočné ustanovenia o označovaní

Opis podmienky:

Pri tichých bielych vínach sa v obchodnej dokumentácii, povoleniach na prevoz a na etikete povinne uvádza prívlastok „demi-sec“ (polosuché), „moelleux“ (polosladké) alebo „doux“ (sladké), ktorý zodpovedá obsahu skvasiteľných cukrov (glukózy a fruktózy) vo víne, tak ako sa vymedzuje v predpisoch EÚ. Tieto údaje sa musia na etiketách nachádzať v tom istom zornom poli, v ktorom je uvedený názov chráneného označenia pôvodu.

Menšia zemepisná jednotka

Právny rámec:

vnútroštátne právne predpisy

Druh ďalšej podmienky:

dodatočné ustanovenia o označovaní

Opis podmienky:

Na etiketách vín s chráneným označením pôvodu sa môže uvádzať názov menšej zemepisnej jednotky za predpokladu, že ide o miestny názov zapísaný v katastri a je uvedený v hlásení o úrode. Písmo používané pri uvádzaní tejto katastrálnej jednotky nesmie byť vyššie, širšie ani hrubšie ako polovica veľkosti písma tvoriaceho názov chráneného označenia pôvodu.

Odkaz na špecifikáciu výrobku

https://info.agriculture.gouv.fr/gedei/site/bo-agri/document_administratif-c7cad5d3-da9f-4088-aebd-c22f0626c5c3

(1) Ú. v. ES L 9, 11.1.2019, s. 2.